Document ID: 32010R1041

A BIZOTTSÁG 1041/2010/EU RENDELETE
(2010. november 16.)
az 1234/2007/EK tanácsi rendeletnek a tej- és tejtermékágazatban a tagállamok által a Bizottságnak küldött értesítések tekintetében történő végrehajtására vonatkozó szabályok megállapításáról szóló 479/2010/EU bizottsági rendelet módosításáról
AZ EURÓPAI BIZOTTSÁG,
tekintettel az Európai Unió működéséről szóló szerződésre,
tekintettel a mezőgazdasági piacok közös szervezésének létrehozásáról, valamint egyes mezőgazdasági termékekre vonatkozó egyedi rendelkezésekről szóló, 2007. október 22-i 1234/2007/EK tanácsi rendeletre (az egységes közös piacszervezésről szóló rendelet) (1) és különösen annak 192. cikke (2) bekezdésére, összefüggésben 4. cikkével,
mivel:
(1)
A 479/2010/EU bizottsági rendelet (2) 2. cikkének (2) bekezdése előírja, hogy a tagállamok havonta értesítik a Bizottságot az állati takarmányozásra szolgáló sovány tejpor árairól. Mivel az említett információ alapvető fontosságú a belső piac irányításának szempontjából, helyénvaló előírni hetente történő közlését.
(2)
A 479/2010/EU rendelet 6. cikke (1) bekezdésének b) pontjában szereplő rendelkezés célja, hogy felmentse a tagállamokat a kiviteli engedély iránti kérelmekre vonatkozó értesítés kötelezettsége alól azon napokon, amikor a 3846/87/EGK bizottsági rendelet (3) I. mellékletének 9. részében említett termékek esetében nincs visszatérítés vagy a visszatérítés rátájaként 0 került meghatározásra. Úgy tűnik, hogy a rendelkezés jelenlegi szövegezése helytelen értelmezéshez vezethet. Ezért helyénvaló egyértelműbb megfogalmazásról gondoskodni.
(3)
Ezért a 479/2010/EU rendeletet ennek megfelelően módosítani kell.
(4)
Az e rendeletben előírt intézkedések összhangban vannak a mezőgazdasági piacok közös szervezésével foglalkozó irányítóbizottság véleményével,
ELFOGADTA EZT A RENDELETET:
1. cikk
A 479/2010/EU rendelet a következőképpen módosul:
1.
A 6. cikk (1) bekezdésének b) pontja helyébe a következő szöveg lép:
„b)
adott esetben, hogy nem nyújtottak be kérelmet azon a napon, kivéve ha a 3846/87/EGK bizottsági rendelet (4) I. mellékletének 9. részében említett termékek egyikére sincs visszatérítés, vagy ha csak 0 rátájú visszatérítés alkalmazandó;
2.
Az I.A. és az I.B. melléklet helyébe e rendelet mellékletének szövege lép.
2. cikk
Ez a rendelet az Európai Unió Hivatalos Lapjában való kihirdetését követő harmadik napon lép hatályba.
Ez a rendelet teljes egészében kötelező és közvetlenül alkalmazandó valamennyi tagállamban.
Kelt Brüsszelben, 2010. november 16-án.

Labels: 17
19
6
12
18
15